**

REPUBLIKA HRVATSKA

LIČKO-SENJSKA ŽUPANIJA

GRAD GOSPIĆ

GRADONAČELNIK

KLASA: 350-02/22-01/51
URBROJ: 2125-1-02-23-45
Gospić, 01. lipnja 2023. godine

**GRADSKO VIJEĆE GRADA GOSPIĆA**

**PREDMET: Prijedlog Odluke o donošenju VIII. izmjena i dopuna Prostornog plana**

 **uređenja Grada Gospića**

 - na razmatranje i donošenje – dostavlja se -

Poštovani,

 na temelju članka 49. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13 – p.t., 7/15, 1/18, 3/20, 1/21), u privitku Vam dostavljam prijedlog Odluke o donošenju VIII. izmjena i dopuna Prostornog plana uređenja Grada Gospića, na razmatranje i donošenje.

1. PRAVNA OSNOVA ZA DONOŠENJE ODLUKE
* Zakon o prostornom uređenju („Narodne novine" br. 153/13, 65/17, 114/18, 39/19 i 98/19) (u daljnjem tekstu: Zakon)
* ₋ Pravilnik o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova („Narodne novine" br. 106/98, 39/04, 45/04, 163/04, 148/10 (prestao važiti) i 9/11)
* ₋ Prostorni plan Ličko-senjske županije („Županijski glasnik Ličko-senjske županije" br. 16/02, 17/02-ispravak, 19/02-ispravak, 24/02, 128/04-usklađenje s uredbom o ZOP-u, 3/06, 15/06-pročišćeni tekst, 19/07, 13/10, 22/10-pročišćeni tekst, 19/11, 4/15, 7/15-pročišćeni tekst, 6/16, 15/16-pročišćeni tekst, 5/17, 9/17-pročišćeni tekst i 2/20) i
* Prostorni plan uređenja Grada Gospića („Službeni vjesnik Grada Gospića" br. 9/05, 1/06, 4/09, 5/12, 3/14, 7/14, 2/15, 3/18, 2/22 i 4/22-pročišćeni tekst):
* članak 33. Statuta Grada Gospića („Službeni vjesnik Grada Gospića" br. 7/09, 5/10, 7/10, 1/12, 2/13, 3/13-p.t., 7/15, 1/18, 3/20, 1/21)
1. RAZLOZI ZA DONOŠENJE OVE ODLUKE

Temeljni razlog zbog kojih se pristupilo izradi i donošenju VIII. Izmjena i dopuna PPUGG-a je proširenje gospodarske zone poslovne namjene (K3) unutar administrativnih granica naselja Novoselo Bilajsko. Predviđeno proširenje gospodarske zone planirano je isključivo radi gradnje pretovarne stanice, sortirnice i reciklažnog dvorišta za građevinski otpad.

Obuhvat Izmjena i dopuna odnosi se na izdvojeno građevinsko područje izvan naselja gospodarske namjene - poslovne (K3) unutar administrativnih granica naselja Novoselo Bilajsko, koje se ovim Planom 2 širi na susjedne katastarske čestice broj 606/48 i 606/49 k.o. Divoselo, a obuhvatit će i dio k.č. 4548 k.o. Divoselo, odnosno dio ceste između postojeće predmetnih čestica i postojeće gospodarske zone. 2) Planirane izmjene i dopune odnose se na kartografske prikaze i odredbe za provedbu.

1. FINANCIJSKA SREDSTVA POTREBNA ZA PROVEDBU ODLUKE

Za provedbu ove Odluke sredstva su osigurana u Proračunu Grada Gospića.

 Slijedom navedenog predlaže se Gradskom vijeću Grada Gospića donošenje predmetne Odluke.

 S poštovanjem,



## Na temelju članka 113. Zakona o prostornom uređenju ("Narodne novine" br. 153/13, 65/17, 114/18, 39/19, 98/19) i članka 33. Statuta Grada Gospića ("Službeni vjesnik Grada Gospića" br. 7/09, 5/10, 7/10, 1/12, 2/13, 3/13-p.t., 7/15, 1/18, 3/20, 1/21), Gradsko vijeće Grada Gospića na sjednici održanoj dana \_\_\_\_\_\_\_\_\_\_\_\_\_\_ 2023. godine, donosi

## **ODLUKU O DONOŠENJU**

## **VIII. IZMJENA I DOPUNA PROSTORNOG PLANA UREĐENJA**

## **GRADA GOSPIĆA**

## **I. TEMELJNE ODREDBE**

1.

Ovom Odlukom donose se VIII. izmjene i dopune Prostornog plana uređenja Grada Gospića ("Službeni vjesnik Grada Gospića" br. 9/05, 1/06-ispravak, 4/09, 5/12, 3/14, 7/14, 2/15, 3/18, 2/22 i 4/22-pročišćeni tekst).

Izrada VIII. izmjena i dopuna Prostornog plana uređenja Grada Gospića (u daljnjem tekstu: Plan) započela je Odlukom o izradi VIII. izmjena i dopuna Prostornog plana uređenja Grada Gospića ("Službeni vjesnik Grada Gospića", 1/23).

Nositelj izrade Plana je Grad Gospić, Gradski upravni odjel za prostorno uređenje i gradnju.

Plan je izradila tvrtka Akteracija d.o.o. iz Zagreba.

1.

Plan iz prethodnog članka ove Odluke sadržan je u elaboratu "VIII. izmjene i dopune Prostornog plana uređenja Grada Gospića", koji se sastoji od:

## • ODREDBI ZA PROVEDBU

## • GRAFIČKOG DIJELA

* kartografski prikazi u mjerilu 1:25.000:
	+ 1.0.a Korištenje i namjena prostora - izvod
	+ 2.1.a Promet, pošta i elektroničke komunikacije - izvod
	+ 2.2.a Infrastrukturni sustavi i mreže - Energetski sustav - izvod
	+ 2.3.a Infrastrukturni sustavi i mreže - Vodnogospodarski sustav - izvod
	+ 3.0.a Uvjeti korištenja i zaštite prostora - izvod
* kartografski prikazi građevinskih područja naselja u mjerilu 1:5.000:
	+ 4.28. Građevinska područja - Novoselo Bilajsko - izvod

## • OBVEZNIH PRILOGA.

Obuhvat Plana odnosi se na izdvojeno građevinsko područje izvan naselja gospodarske namjene - poslovne (K3) unutar administrativnih granica naselja Novoselo Bilajsko, koje se ovim Planom širi na susjedne katastarske čestice broj 606/48 i 606/49 k.o. Divoselo, a obuhvatit će i dio k.č. 4548 k.o. Divoselo, odnosno dio ceste između predmetnih čestica i postojeće gospodarske zone.

**II. ODREDBE ZA PROVEDBU**

U članku 81., stavku 10), iza teksta "za potrebe održavanja." dodaje se tekst "Udaljenost trafostanice od granice susjedne međe mora biti najmanje 1,5 m (radi postavljanja trake uzemljenja unutar čestice koja je formirana za potrebe trafostanice), a iznimno može biti i manja, ali ne manja od 1 m.".

**III. PRIJELAZNE I ZAVRŠNE ODREDBE**

 Plan izrađen je u pet (5) primjeraka izvornika ovjerenih pečatom Gradskog vijeća Grada Gospića i potpisom predsjednika Gradskog vijeća Grada Gospića.

Po jedan primjerak Plana dostavlja se i čuva u:

* Ministarstvu prostornoga uređenja, graditeljstva i državne imovine,
* Zavodu za prostorno uređenje Ličko - senjske županije,
* Ličko-senjskoj županiji, Upravni odjel za prostorno uređenje, graditeljstvo i zaštitu okoliša,
* Gradu Gospiću i
* Akteracija d.o.o.

Ova Odluka stupa na snagu osmog dana od dana objave u "Službenom vjesniku Grada Gospića“.

 PREDSJEDNICA GRADSKOG VIJEĆA

 GRADA GOSPIĆA

 Ana-Marija Zdunić, mag.iur., v.r.